Middelsstore, avlange, brunlige trebukker med noe forkortede dekkvinger. Hodet, pronotum, undersiden av thorax og beina er brunsvarte, dekkvingene tegnet i gulbrunt og brunsvart, bakkroppen rødbrun på undersiden. Antennene er tynne, rundt halvparten så lange som kroppen. Pronotum er tønneformet. Dekkvingene er tydelig innsvingende på sidene, dekker halavparten til to tredjedeler av bakkroppens lengde. Beina er middels lange, lårene tydelig klubbeformede.